b'\n_START_ARTICLE_\nKrk (mesto)\n_START_SECTION_\nGeografija\n_START_PARAGRAPH_\nCentralni del mesta Krk je zgrajen na ozkem prostoru med dvema zaliv\xc4\x8dkoma Kr\xc5\xa1kega zaliva. Novej\xc5\xa1i del mesta, pa se \xc5\xa1iri jugovzhodno in jugozahodno od starega mestnega jedra. Mesto je naravno za\xc5\xa1\xc4\x8diteno pred burjo in ima zelo ugodno klimo. Povpre\xc4\x8dna januarska temperatura je 5,6\xc2\xa0\xc2\xb0C, julijska pa 24,6\xc2\xa0\xc2\xb0C.\n_START_SECTION_\nNaselja\n_START_PARAGRAPH_\nV sestavu ob\xc4\x8dine Krk je 15 naselij: Baj\xc4\x8di\xc4\x87i, Brusi\xc4\x87i, Brzac, Korni\xc4\x87, Krk, Lakmartin, Linardi\xc4\x87i, Milohni\xc4\x87i, Muraj, Nenadi\xc4\x87i, Pinezi\xc4\x87i, Poljica, Skrb\xc4\x8di\xc4\x87i, Vrh in \xc5\xbdgalji\xc4\x87i.\n_START_SECTION_\nZgodovina\n_START_PARAGRAPH_\nMesto je bilo naseljeno \xc5\xbee v prazgodovinskem \xc4\x8dasu in identificirano kot Kuryka anti\xc4\x8dne Gr\xc4\x8dije, ter kot Curicum iz rimske dobe, vendar je zanesljivo, da so ga \xc5\xbee pred tem osnovali Liburni. Iz rimskih \xc4\x8dasov so ohranjeni ostanki term, obzidja, mozaikov in delov stavb._NEWLINE_Najpomembnej\xc5\xa1i kulturnozgodovinski objekt v metu je romanska katedrala, zgrajena v za\xc4\x8detku 12. stoletja, na ostankih starokr\xc5\xa1\xc4\x8danske bazilike iz 5. - 6. stoletja. Od drugih zgodovinskih spomenikov je potrebno omeniti\xc2\xa0: kvadratni obrambni stolp iz 12. stol., dele obzidja iz 15. in 16. stol., cerkev Gospe od Zdravlja_NEWLINE_iz 12. stol. in razvaline cerkve sv. Lovra.'